open-index/open-wikipedia-markdown huggingface dataset:
Dūķi

**Dūķi** ir ciems Smiltenes novada Drustu pagastā. Apdzīvotā vieta atrodas pagasta dienvidaustrumu daļā, Dūķa ezera krastā, pie autoceļa P29.

## Atsauces
Iņupiatu valoda

**Iņupiatu valoda** vai **iņupiaka** (*Iñupiaq*) ir viena no eskimosu–aleutu valodu saimes inuitu valodām. Izplatīta ASV Aļaskas pavalsts ziemeļrietumos un nelielā apmērā Kanādas Ziemeļrietumu Teritorijās, kur tiek dēvēta par **ūmmarmiutunu**. Kopš 2014. gada viena no Aļaskas pavalsts oficiālajām valodām.

## Izplatība
thumb|250px|Iņupiatu valodas un tās dialektu izplatības areāli
Valoda izplatīta Aļaskas ziemeļrietumos un Makenzi upes deltā Kanādā. Izšķir četrus galvenos dialektus:
* Sūarda pussalas iņupiaks:
** kaviaraks Sūarda pussalas dienvidos,
** Beringa šauruma dialekts Sūarda pussalas rietumos un Diomida salās.
* Ziemeļaļaskas iņupiaks:
** malimiuts Kocebū līča piekrastē un gar Kobukas upi,
** Ziemeļu Nogāzes iņupiaks gar Čukču un Boforta jūru piekrasti un Makenzi grīvā.

Iņupiatu valoda ir apdraudēta valoda — no vairāk kā 20 000 iņupiatiem to prot ap 2000 cilvēku, galvenokārt vecāki par 40 gadiem.

## Rakstība
Tagadējā ortogrāfija iņupiatu valodai 1946. gadā izveidoja prezbiteriānu iņupiatu mācītājs Rojs Ahmaogaks (*Roy Ahmaogak*) kopīgi ar amerikāņu lingvistu Jūdžinu Naidu (*Eugene Nida*). Rakstības divām galvenajām dialektu grupām ir nedaudz atšķirīgas.

## Atsauces
Rumbulas tirgus

**Rumbulas tirgus** bija tirgus agrākā Rumbulas lidlauka teritorijā Latgales ielā 450 Rīgas Rumbulas apkaimē.

1980. gadu beigās izveidojās kā krāmu tirgus. No 1996. gada piederēja SIA ražošanas komercfirmai "Tirgus Rumbula". 
Galvenā tirgošanās notika ar lietotām automašīnām un to rezerves daļām, kā arī ar rūpniecības precēm un apģērbu.
2022. gada janvārī tas zaudēja tirgus statusu.

## Atsauces
Vāgāni

**Vāgāni** (kļūdaini **Grantskalni**) ir ciems Smiltenes novada Drustu pagastā. Atrodas pagasta dienvidu daļā.

Apdzīvotā vieta atrodas pie autoceļa V303, Plinkas upes krastā.

## Atsauces
Mīlakšas

**Mīlakšas** ir ciems Smiltenes novada Drustu pagastā. Atrodas pagasta ziemeļaustrumu daļā.

Apdzīvotā vieta atrodas pie autoceļa V337, Palsas upes krastā.
## Iedzīvotāju skaita izmaiņas
Esošajās robežās, pēc CSP datiem.

## Atsauces
Lavrentija

**Lavrentija** (, , , ) ir ciems un osta Krievijas ziemeļaustrumos, Čukotkas autonomā apvidū Čukotkas rajona administratīvais centrs. Izvietojies Čukču pussalas austrumos Lavrentijas līča krastā.

## Vēsture
Ciems dibināts 1927. gadā, kad Lavrentija līča krastā tika izveidota Čukotkas kultūras un izglītības bāze (*Чукотская культбаза*), tās izveidotājs un pirmais vadītājs bija latviešu etnogrāfs, vēlākais Ļeņingradas Ziemeļu tautu institūta rektors Kārlis Lukss. 1928. gada rudenī šeit jau darbojās internātskola, veterinārmedicīnas punkts, slimnīca, laivu remontdarbnīca, faktorija; bija uzbūvētas 3 dzīvojamās mājas.

Pēc Čukotkas nacionālā apvidus nodibināšanas 1930. gadā Lavrentija bija apvidus administratīvais centrs līdz 1932. gadam, kad tas tika pārcelts uz Anadiru. No 1940. līdz 1946. gadam no Ueļenas uz Lavrentiju tika pārceltas rajona administratīvās iestādes.

1950. gados Lavrentija bija viens no reģiona ciemiem, uz kuru pārcēla iedzīvotājus no likvidētajiem čukču un eskimosu piekrastes ciemiem. Galvenā iedzīvotāju nodarbošanās ir briežkopība, zveja un tradicionālās jūras dzīvnieku medības.

## Infrastruktūra
Lavrentijā darbojas skola, bibliotēka, slimnīca, kultūras centrs, novadpētniecības muzejs. Līdzās ciemam ir lidosta, kas nodrošina regulāru aviosatiksmi ar Anadiru. 40 km garš autoceļš savieno ar Lorinas ciemu un Lorinas karstajiem avotiem.

## Atsauces

## Ārējās saites

* basov_chukotka Пешком из Лорино в Лаврентия 
* tatianaksii Чукотка. Село Лаврентия – место, где встречаются океаны
Alberts Finijs

**Alberts Finijs** (; dzimis , miris ) bija angļu aktieris.

Savu karjeru sācis kā teātra aktieris. Kino debitēijs Tonija Ričardsona filmā *[[The Entertainer]]* (1960). Vēlāk pazīstams ar savām lomām filmās *[[Saturday Night and Sunday Morning]]* (1960), *[[Tom Jones]]* (1963), *[[Two for the Road]]* (1967), *[[Scrooge]]* (1970), ''Annie'' (1982), *[[The Dresser]]* (1983), "Millera krustceles" (1990), *[[Man of No Importance]]* (1994), "Ērina Brokoviča" (2000), "Lielā zivs" (2003), "Borna ultimāts" (2007), *[[Man of No Importance]]* (2007), "Borna mantojums" (2012) un "Operācija "Skyfall"" (2012), kas bija viņa pēdējā kinoloma.

Savas karjeras laikā saņēmis BAFTA kino balvu, Zelta globusa balvu, ''Emmy'' balvu un Ekrāna aktieru ģildes balvu. Piecas reizes ticis nominēts Amerikas Kinoakadēmijas balvai, tai skaitā četras reizes kā labākais aktieris galvenajā lomā par filmām *Tom Jones*, "Slepkavība Austrumu ekspresī" (1974), *The Dresser* un *[[Under the Volcano]]* (1984) un vienu reizi kā labākais aktieris otrā plāna lomā par filmu "Ērina Brokoviča".

## Ārējās saites
Rozanna Ārkete

**Rozanna Līza Ārkete** (, dzimusi ) ir amerikāņu aktrise, kinorežisore un kinoproducente.

Par lomu televīzijas filmā *[[The Executioner's Song]]* (1982) Ārkete tika nominēta Emmy balvai, savukārt par lomu filmā *[[Desperately Seeking Susan]]* (19895) viņa ieguva BAFTA kino balvu kā labākā aktrise otrā plāna lomā. Pazīstama arī ar savām lomām filmās "Pēc darba" (1985), *[[The Big Blue]]* (1988), "Lubene" (1994), "Sadursme" (*Crash*, 1996) un "Visi deviņi jardi" (2000).

## Ārējās saites
Tēras bazilikas stoja

**Tēras bazilikas stoja** bija stoja senajā Tērā. Tā bija monumentāla gareniska celtne ar dorisku kolonādi pa centrālo asi, kas pacēlās virs dienvidu agoras, un  kalpoja oficiāliem un pilsoniskiem mērķiem un bez šaubām bija pilsētas administratīvais centrs. Tā celtniecība ir attiecināma uz 3. gadsimta pr.Kr. sākumu, taču ar laiku celtne tika pakļauta remontiem un rekonstrukcijai. Divas akmens plāksnes, kas ievietotas pretī ieejai, liecina par ilglaicīgu remontu, kas notika 2. gadsimta vidū.

Vienā no plāksnēm ir rakstīts T. Flāvija Kleitosfena Klaudiāna publisks solījums (*eisaggelia*), ka viņš segs izdevumus saistītus ar ēkas remontiem. Uz otrās plāksnes ir rezolūcija, ko pieņēma pilsoņu sapulce (*ekklesia of demos*) un dome (*boule*), kas pagodina viņu par pilsētai piedāvāto labdarību. Šī remonta laikā ēkas ziemeļu daļa tika pārveidota īpašā zonā ar postamentu statuju uzstādīšanai, kas, acīmredzot, bija veltītas Romas imperatora un viņa tuvinieku pagodināšanai. Bez to, ēka bija izrotāta ar bagātīgu skulpturālo dekoru. Spriežot pēc uzrakstiem "Bazilikas stoja" vai "Stoja agorā", kā to dēvēja, bija sena un atpazīstama celtne, kas izdaiļoja pilsētu.

## Attēlu galerija

Attēls:2012 - Basilike Stoa - Ancient Thera - Santorini - Greece - 05.jpg|Stojas kolonādes paliekas.
Attēls:Basilike Stoa (Alt-Thera) 18.jpg|Stojas akmens plāksnes.
Attēls:Basilike Stoa (Alt-Thera) 15.jpg|Postamenta paliekas.
Attēls:Archäologisches Museum Thira Kopf 03.jpg|Stojā atrastā sievietes skulptūras galva.


## Atsauces
Tēras teātris

**Tēras teātris** bija teātris senajā Tērā. Uzcelts blakus agorai, cieši apbūvētā pilsētas centrā, pēc epigrāfiskām ziņām teātris tika izmantots arī kā buleitērijs. Neskatoties uz saviem pieticīgajiem izmēriem un vienkāršo arhitektonisko formu, tas tomēr bija nozīmīga hellēnisma perioda celtne arī romiešu laika pilsētā. Teātra vietā pirms tam, domājams, pastāvēja vienkāršāka sapulču vietas konstrukcija. Teātris, acīmredzot, tika uzcelts pa posmiem 2. gadsimtā pr.Kr. Tā ziemeļu pusē, kur nebija piebūvētu celtņu, bija divas ieejas: viena uz kavejas (skatītāju zāles) pusi, bet otra uz orhestras pusi. Seši kāpņu koridori (klimakes) dalīja zāli 1500 skatītājiem piecos sēdvietu sektoros (kunejās). Skatuves daļa ar akmens avanscēnu atbrīvoja apaļu laukumu orhestrai. 1. gadsimtā tika uzbūvēta romiešu tipa skatuves ēka un avanscēna ar imperatora tuvinieku statujām, kas aizņēma daļu no orhestras. Zem skatītāju zāles atrodas liela cisterna lietus ūdeņu savākšanai. Izstiepta ēka teātra austrumos tika uzcelta vienlaicīgi ar skatītāju zāli, taču līdz šim nav skaidrs, vai tā bija savienota ar teātri iekšpusē, vai arī pildīja kādu citu sabiedrisku funkciju.

## Atsauces
Sandbox

***Sandbox*** (no angļu "smilšu kaste") ir videospēle vai videospēles daļa, kurā spēlētājs nav ierobežots konkrētu mērķu sasniegšanā un tam ir liela brīvības pakāpe spēļu vides izpētē, mijiedarbībā vai maiņā.
Biežāk *sandbox* spēles rodas, iekļaujot šos radošos elementus citos žanros un radot jaunas spēles iespējas. *Sandbox* spēles bieži vien ir saistītas ar atvērtās pasaules koncepciju, kas spēlētājam dod pārvietošanās un progresa brīvību spēles pasaulē. Termins "*sandbox*" ir atvasināts no smilšu kastes būtības, kas ļauj bērniem tajā radīt gandrīz visu, ko viņi vēlas.

No videospēļu izstrādes viedokļa *sandbox* ir spēle, kas ietver dizaina elementus, dažādas spēļu sistēmas, kas veicina brīvu spēlēšanu. *Sandbox* dizains var raksturot vai nu spēli, vai spēles režīmu, kurā uzsvars tiek likts uz brīvu spēles formu, atvieglotiem noteikumiem un minimāliem mērķiem. *Sandbox* dizains var raksturot arī spēles izstrādes veidu, kurā dizainers lēnām papildina minimālu spēles pieredzi ar funkcijām, eksperimentējot ar katru elementu pa vienam. Pastāv “daudz šķirņu” *sandbox* dizains, kas balstās uz “plašu dinamisko interaktīvo elementu spektru”. Tādējādi šis termins bieži tiek lietots bez stingras definīcijas.

*[[Grand Theft Auto III]]* ir asa sižeta piedzīvojumu spēle, kurā spēlētājs iejūtas neliela krāpnieka lomā lielā pilsētā, spēles gaitā izpildot dažādas misijas priekšniekiem. Šī bija pirmā atvērtās pasaules ''Grand Theft Auto'' sērijas spēle, kuras darbība norisinās trīsdimensiju pasaulē, jo iepriekšējās spēles tika spēlētas no augšas uz leju, un pirmā spēle, kurā tika izmantots detalizēts fizikas dzinis dažādu objektu mijiedarbībai pasaulē. Spēles atvērtās pasaules un fizikas sistēmas kombinācija deva spēlētājiem iespēju izpētīt, radīt haosu spēlē, padarot spēli par virtuālu *sandbox*, ar kuru spēlētāji var spēlēties.

Lielas izmaiņas *sandbox* spēlēs notika ar *[[Minecraft]]* spēles parādīšanos, kas pirmo reizi tika prezentēta 2009. gadā beta versijā, bet tās pirmā pilnvērtīgā versija izlaista 2011. gadā. Savā būtībā *Minecraft* ir uz vokseļiem balstīta izdzīvošanas spēle, kurā spēlētāji vāc resursus, lai veidotu rīkus, kas palīdz vākt vērtīgākus resursus, un būvē patversmes, lai aizsargātos pret naidīgiem radījumiem. Tomēr nav nekādu ierobežojumu attiecībā uz to, kā spēlētāji var būvēt šīs struktūras, un, izmantojot milzīgo spēlē pieejamo resursu skaitu, spēlētāji var uzbūvēt gandrīz visu, ko vien spēj iedomāties. Spēlētāju *Minecraft* izmantošana lika izstrādātājiem pievienot īpašu "radošo režīmu", kurā no spēles tika izņemti izdzīvošanas elementi, lai spēlētāji varētu būvēt bez jebkādām briesmām vai citiem mākslīgiem ierobežojumiem. Microsoft norāda, ka pārdoti 176 miljoni Minecraft spēles kopiju, padarot šo spēli par pasaulē pārdotāko.

## Atsauces
Replikācija

**Replikācija** (no latīņu *replicatio* — 'atkārtošana, atjaunošana') var būt

* pašreplikācija, tostarp
** DNS replikācija,
** daļēji konservatīvā replikācija,
** vīrusu replikācija;
* replikācija mikroskopijā,
* replikācija pašatjaunojošajās mašīnās,
* replikācija skaitļošanas tehnikā,
* disku replikācija,
* replikācija jeb atkārtojamība zinātnē.
Džeina Kempione

**Elizabete Džeina Kempione** (; dzimusi ) ir Jaunzēlandes kinorežisore, scenāriste un producente.

Par filmu "Klavieres" (1993) Kempione nominēta Amerikas Kinoakadēmijas balvai kategorijā "Labākais režisors". Viņa ir otrā sieviete, kas kā režisore nominēta šai balvai un pirmā sieviete, kas saņēma Zelta palmas zara balvu Kannu kinofestivālā. Par šo pašu filmu viņa saņēma Amerikas Kinoakadēmijas balvu par labāko oriģinālscenāriju. Par filmu "Suņa spēks" (2021) Kempione ieguva Amerikas Kinoakadēmijas balvu kā labākā režisore, divas BAFTA kino balvas (kā producente un režisore), Zelta globusa balvu kā režisore un 78. Venēcijas kinofestivālā saņēma Sudraba lauvas balvu.

Kempione ir pazīstama arī ar filmām *[[An Angel at My Table]]* (1990), *[[The Portrait of a Lady]]* (1996), "Svētie dūmi" (*Holy Smoke!*, 1998), "Griezumā" (2003), *[[Bright Star]]* (2009) un TV seriālu *[[Top of the Lake]]* (2013–2017).

## Ārējās saites
Ķengaraga tirgus

**Ķengaraga tirgus** bija tirgus Latgales ielā 250A Rīgas Ķengaraga apkaimē.

No 1992. gada tirgošanās vietu pārvaldīja SIA "FRI", 2005. gadā tai piešķīra tirgus statusu.
2022. gada janvārī Ķengaraga tirgus zaudēja tirgus statusu.

## Atsauces
Artemidora svētnīca

**Artemidora svētnīca** ir svētnīca senajā Tērā, kas izveidota 3. gadsimtā pr.Kr. Tās izveidotājs ir priesteris Artemidors no Pamfīlijas Pergas, kurš, vadoties no redzētā sapņa, vecumdienās apmetās Tērā. Par aktivitātēm, kuras viņš veica, dibinot svētnīcu un labiekārtojot pilsētu, Artemidors divas reizes tika apbalvots ar lauru vainagu un ieguva Tēras pilsoņa tiesības. Brīvdabas svētnīcu klintī izcirta pats Artemidors, iekļaujot tajā altārus, bareljefus un daudzos uzrakstus, kas klāj klinšu priekšējo sienu, un pārsvarā ir dievus un Artemidoru pagodinošas epigrammas. Šo svētnīcu greznoja arī dažādas statujas. Šeit atradās arī Tēras iedzīvotāju izdotās rezolūcijas, kas pagodināja Artemidoru.

No labās puses uz kreiso ir izkalti trīs pakāpieni ar uzrakstiem par godu Hekatei un Priāpam, kā arī altāri Dioskūriem, Omonijai un Samotrāķijas dieviem, bareljefi Olimpijas Zeva ērglim, Stefanifora Apollona lauvai, kam priekšā atrodas dievietes Tihes tronis, un Pelagiosa Poseidona delfīnam. Kompleksu noslēdz Artemidora portrets ar lauru vainagu. Blakus iekaltajā uzrakstā viņš izsaka vēlējumu, lai viņa vārds būtu mūžīgi nemirstīgs.

## Artemidora bareljefi

Attēls:Temenos des Artemidoros (Alt-Thera) 05.jpg|Artemidora portrets.
Attēls:Temenos des Artemidoros (Alt-Thera) 10.jpg|Stefanifora Apollona lauva.
Attēls:Temenos des Artemidoros (Alt-Thera) 14.jpg|Olimpijas Zeva ērglis.
Attēls:Reliefs, Temenos of Artemidoros, Ancient Thera, Santorini, 176494.jpg|Pelagiosa Poseidona delfīns.


## Atsauces
Ēģiptiešu dievu svētnīca Tērā

**Ēģiptiešu dievu svētnīca** ir svētnīca senajā Tērā. Tā tika izveidota hellēnisma laikmetā, kad Grieķijas teritorijā bija pozitīvāka attieksme pret jauniem dieviem un kultiem, un attīstījās austrumu un ēģiptiešu dievu pielūgšana. Tērā ēģiptiešu dievi Serāpids, Izīda un Anubiss ieguva atzinību 3. gadsimta pr.Kr. sākumā, un šis kults ātri integrējās sabiedrībā un salas iedzīvotāju privātajā reliģiskajā dzīvē. Ēģiptiešu dievu triādes kults Tērā, kas attiecināms šajā periodā uz Ptolemeju valdījumiem, ir cieši saistīts ar liela Ptolemeju garnizona klātbūtni un darbību salā. Svētnīca, veltīta par godu ēģiptiešu dieviem, ir dibināta 3. gadsimta pr.Kr. pirmajā pusē. Tā būtībā veidoja nelielu brīvdabas konstrukciju, t.i. terasi, kas izveidota no mākslīga uzbēruma, kura divas puses norobežotas ar akmens sienu. Mūsdienās ir saglabājusies galvenokārt svētnīcas klintī iecirstā daļa ar nišām priekš votīviem ziedojumiem no vienas puses un klintī iecirstām pamatnēm kulta statuju novietošanai no otras puses.

## Atsauces
Elīna Ieva Bota

**Elīna Ieva Bota** (dzimusi **Elīna Ieva Vītola**  Siguldā) ir latviešu kamaniņu braucēja. 2026. gada ziemas olimpisko spēļu sudraba medaļas ieguvēja individuālajās sacensībās.

## Dzīvesɡājums
Dzimusi 2000. gadā. Mācījās Siguldas 1. pamatskolā, 2011. gadā Arnitas Ancēnas vadībā sāka nodarboties ar kamaniņu sportu. 
Mācoties Murjāņu sporta ģimnāzijā, Elīna Ieva Vītola ɡuva panākumus dažādās junioru sacensībās. 2017. gada Eiropas čempionātā junioriem izcīnīja bronzas medaļu komandu stafetē, bet 2017.—2018. gada sezonā piedalījās Nāciju kausa sacensībās un  debitēja Pasaules kausa pamatsacenībās, izcīnot 21. vietu Altenbergas trasē. 2019. gada Eiropas čempionātā junioriem ieguva divas sudraba godalgas — vieninieku sacensībās un stafetē. 2020. gada Pasaules čempionātā junioriem ieņēma 9. vietu, bet komandu stafetē izcīnīja sudraba medaļu.

2021. gada Eiropas čempionātā Siguldā ieņēma 5. vietu, bet U-23 konkurencē izcīnīja zelta medaļu. 2021. gada Pasaules čempionātā, kas norisinājās Kēnigszē trasē, pamatsacensībās ieņēma 16. vietu, kas deva 6. vietu U-23 konkurencē. Sprinta sacensībās ieņēma 12. vietu.  Sanktmoricā izcīnīja savu pirmo uzvaru Pasaules kausa posmos.

2022. gada Eiropas čempionātā Sanktmoricā ieguva bronzas medaļu. Tas bija arī PK posms, kurā arī tika iegūta trešā vieta, un Vītola otro reizi karjerā kāpa uz goda pjedestāla. Vienlaikus notika sacensības arī U-23 Eiropas čempionāta ieskaitē, kur viņa izcīnīja uzvaru. Komandu stafetē kopā ar Kristeru Aparjodu un divnieku ekipāžu, kurā startēja Mārtiņš Bots un Roberts Plūme, izcīnīja Eiropas čempionāta zelta godalgu. 2021.—2022. gada Pasaules kausa sezonu noslēdza 15. vietā. 2022. gada ziemas olimpiskajās spēlēs Pekinā ieņēma 18. vietu.

 Pasaules kausa posmā Siguldā izcīnīja sudraba godalgu, piekāpjoties tikai vācietei Dajanai Eitbergerei. Tajā pašā posmā komandu stafetē tika gūta uzvara. Nākamajā posmā, kas arī norisinājās Siguldas trasē un vienlaikus bija Eiropas čempionāts, izcīnīja bronzu gan Pasaules kausa, gan Eiropas čempionāta ieskaitē. Eiropas čempionāta U-23 ieskaitē otro gadu pēc kārtas Vītola ieguva zelta medaļu. Komandu stafetē, startējot tādā pašā sastāvā kā pirms gada, atkārtoti kļuva par Eiropas čempioni.

Savā otrajā olimpiādē 2026. gadā E. Bota izcīnīja sudraba medaļu individuālajās sacensībās. Viņa ir pirmā sieviete neatkarīgās Latvijas vēsturē, kas ziemas olimpisko spēļu individuālajās sacensībās izcīna medaļu.

## Rezultāti

### Olimpiskās spēles

### Pasaules čempionāts

### Eiropas čempionāts

### Pasaules kausa kopvērtējums

## Privātā dzīve
2024. gadā apprecējās ar Latvijas kamaniņu braucēju Mārtiņu Botu un mainīja uzvārdu.

## Atsauces

## Ārējās saites

* ''kamanas.lv'' profils
Nivukagmīta

**Nivukagmīta** (*нывуӄаӷмит*) vai **naukaniešu valoda** () ir mazākā no eskimosu–aleutu valodu saimes juitu valodām. Izplatīta trijās juitu (eskimosu) apdzīvotās vietās Čukču pussalā Krievijā. Nosaukums atvasināts no senā Naukanas (*Нывуӄаӄ*) ciema Čukču pussalas austrumos pie Dežņova raga. Agrāk tika uzskatīts par vienu no juitu valodas dialektiem (otrs ir unazigmīta), bet mūsdienās tiek klasificēts kā atsevišķa valoda. Lingvistiski naukaniešu valoda tiek uzskatīta par vidēju starp čapļiniešu valodu un Aļaskas jupiku valodu.

## Izplatība
thumb|250px|Ar rozā apzīmētas apdzīvotās vietas, kur runā naukaniešu valodā
Valoda izplatīta trijos ciemos Čukču pussalas austrumos — Lavrentijā, Lorinā un Ueļenā, uz kuriem 1950. gados tika pārcelti eskimosi no to dzimtajiem ciemiem Beringa šauruma piekrastē, tajā skaitā Naukanas. Valoda ir stipri apdraudēta, to mūsdienās prot mazāk par 50 galvenokārt vecāka gadagājuma cilvēku. Naukaniešu valodā sarakstīti vairāki daiļliteratūras darbi.

## Atsauces
Koagulācija

**Koagulācija** (no  — 'sabiezēšana, sarecēšana') var būt:

* asinsrece jeb asiņu koagulācija,
* koagulācija dispersā sistēmā,
* ūdens piemaisījumu koagulācija.
Nogalināt Bilu 2. daļa

**"Nogalināt Bilu 2. daļa"** () ir 2004. gada ASV asa sižeta filma, kuras režisors un scenārija autors ir Kventins Tarantīno. Filmā galvenās lomas atveido Uma Tūrmane, Deivids Karedīns, Maikls Madsens, Derila Hanna, Gordons Liu un Maikls Parkss.

Filma ir turpinājums "Nogalināt Bilu 1. daļai", kurā "Melnā mamba" jeb "Līgava", atriebjas slepkavu komandai, kuri centās nogalināt viņu un viņas vēl nedzimušo bērnu.

Sākotnēji abas filmas daļas bija plānots izlaist kā vienu filmu, tomēr, tās garumam pārsniedzot četras stundas, tā tika sadalīta divās daļās. Līdzīgi kā 1. daļa, arī otrā daļa bija veiksmīga gan kritiķu vērtējumā, gan finansiāli.

## Atsauces

## Ārējās saites
Ļaunās ielas

**"Ļaunās iels"** () ir 1973. gada ASV kriminālfilma, kuras režisors un viens no scenārija autoriem ir Mārtins Skorsēze. Filmā galvenās lomas atveido Hārvijs Keitels, Roberts De Niro, Deivids Provals, Eimija Robinsone, Ričards Romanuss un Sīzars Danova.

1997. gadā filma tika iekļauta ASV Kongresa bibliotēkas Nacionālajā kino reģistrā kā "kulturāli, vēsturiski vai estētiski nozīmīga filma.

## Atsauces

## Ārējās saites
Mazās sievietes (2019. gada filma)

**"Mazās sievietes"** () ir 2019. gada ASV vēsturiskā drāma, kuras režisore un scenārija autore ir Greta Gērviga. Filmā galvenās lomas atveido Sīrša Ronana, Emma Votsone, Florensa Pjū, Elaiza Skanlena, Lora Derna, Timotejs Šalamē, Merila Strīpa, Treisijs Letss, Bobs Odenkērks, Džeimss Nortons, Luijs Garels un Kriss Kūpers. Filma ir balstīta uz 1868. gada Luīzas Mejas Olkotas tāda paša nosaukuma romānu.

Filmā tiek sekots līdzi četrām Mārču ģimenes māsām 19. gadsimta Masačūsetsā.

"Mazās sievietes" bija tikai otrā filma, kuru Gērviga režisēja viena pati. Filma bija gan kritiski, gan komerciāli veiksmīga, nopelnot 218,9 miljonus ASV dolāru. "Mazās sievietes" tika nominēta sešām Amerikas Kinoakadēmijas balvām, tai skaitā kā labākā filma, labākā aktrise galvenajā lomā (Ronana) un labākā aktrise otrā plāna lomā (Pjū), bet ieguva vienu "Oskaru" kategorijā "Labākie kostīmi". Filma tika nominēta arī piecām BAFTA kino balvām un divām Zelta globusa balvām.

## Atsauces

## Ārējās saites
Pravieša Elijas klosteris

**Pravieša Elijas klosteris** () ir pareizticīgo klosteris Santorīnas salā, Grieķijā. Tas atrodas salas dienvidaustrumu daļā, Pravieša Elijas kalnā 567 metru augstumā. Tuvākā apdzīvota vieta ir Pirgosas ciemats.

Klosteris dibināts 1711. gadā un ir veltīts pravietim Elijam. Administratīvi klosteris ir stauropigiāls, t.i. nav pakļauts vietējai pareizticīgajai administrācijai. Vēsturiski klosteris bija plaukstošs un visa starpā tam piederēja personīgais tirdzniecības kuģis. 19. gadsimtā tas bija nozīmīgs kultūras centrs, bet no 1805. līdz 1845. gadam tajā atradās skola, kur tika mācīta grieķu valoda un literatūra. 2011. gadā klosterī bija 19 iemītnieki.

Klosterī ir divi muzeji: Baznīcas muzejs un Folkloras muzejs. Muzeju kolekcijas iekļauj ikonas u.c. reliģiska rakstura priekšmetus, kā arī grāmatas un folkloras materiālus. Klosterī ir vairākas relikvijas. Starp visu pārējo tur glabājas Konstantinopoles patriarha Grigorija V mitra.

## Atsauces
Dova-Džonsa akciju indekss

**Dova-Džonsa akciju indekss** (, saīsinājums DJIA; NYSE: DJI) ir ASV vecākais pašlaik pastāvošais tirgus indekss. Indeksu 1884. gadā izveidoja laikraksta ''Wall Street Journal'' redaktors Čārlzs Dovs, lai sekotu līdzi ASV fondu tirgos pārstāvēto rūpniecības uzņēmumu attīstībai. Šobrīd neviena no sākotnēji iekļautajiem rūpniecības uzņēmumiem šajā indeksā vairs nav.

Lai gan DJIA ir viens no vecākajiem un populārākajiem akciju indeksiem, daudzi profesionāļi uzskata, ka tas neadekvāti atspoguļo ASV kopējo akciju tirgu salīdzinājumā ar plašākiem tirgus indeksiem, tādiem kā *[[S&P 500]]* vai *Russell 2000*.

Visnopietnākais indeksa kritums notika 1987. gadā, tā sauktajā “Melnajā pirmdienā”, kad Dova-Džonsa akciju indekss zaudēja 22,6%.

## Aprēķināšana un atlases kritēriji
Indekss aptver 30 lielākos ASV uzņēmumus. Vārds “industrial” (“*industry*” — angļu val. “rūpniecība”) ir ne vairāk kā veltījums vēsturei: mūsdienās daudzi no šiem uzņēmumiem vairs nepieder pie rūpniecības sektora.

Sākotnēji indeksu aprēķināja kā aptverto uzņēmumu akciju cenu vidējo aritmētisko. Tagad indeksa aprēķināšanai visu 30 akciju cenu summu dala ar Dova-Džonsa koeficientu. Kopš 2021. gada 4. novembra Dova-Džonsa koeficients ir vienāds ar 0,15172752595384. Koeficients mainās ikreiz, kad mātesuzņēmuma akcijas tiek sadalītas, tāpēc akciju sadalīšana neietekmē indeksa vērtību.

## Investēšanas metodes
Dova-Džonsa indeksā var investēt, izmantojot indeksu fondus, kā arī atvasinātos instrumentus, piemēram, iespēju līgumus un nākotnes līgumus.

Čikāgas opciju birža izlaiž iespēju līgumus *Dow* akciju iegādei, izmantojot saknes simbolu DJX.

ETF (biržā tirgotos fondus), kas atkārto indeksa rādītājus, izlaiž *State Street Corporation*.

## Atsauces

## Ārējās saites
Lorina

**Lorina** (,  — ‘atrastais mājoklis’, ,  — ‘iztrūkstošais’) ir ciems Krievijas ziemeļaustrumos, Čukotkas autonomā apvidus Čukotkas rajonā. Izvietojies Čukču pussalas austrumos Beringa jūras Mečigmenas līča krastā pie Lorenas upes ietekas jūrā. 90 % iedzīvotāju ir čukči un eskimosi.

## Vēsture
Sena apdzīvota vieta, vēstures avotos pirmoreiz minēta 1736. gadā. Mūsdienu ciems atrodas kādreizējā eskimosu Nukakas ciema vietā. 1950. gados Lorina bija viens no reģiona ciemiem, uz kuru pārcēla iedzīvotājus no likvidētajiem čukču un eskimosu piekrastes ciemiem. Galvenā iedzīvotāju nodarbošanās ir tradicionālās jūras dzīvnieku medības, zveja, briežkopība un dienesta un pajūgu suņkopība. 

## Infrastruktūra
Lorinā darbojas vidusskola, bērnudārzs, bibliotēka, kultūras centrs, novadpētniecības muzejs. 40 km garš autoceļš savieno ar Lavrentijas ciemu un 15 km attālajiem Lorinas karstajiem avotiem.

## Atsauces

## Ārējās saites

* basov_chukotka Пешком из Лорино в Лаврентия 
* basov_chukotka Лорино "never sleep" 
* basov_chukotka В самом чукотском селе
Lietuvas latvieši

**Lietuvas latvieši** () ir Lietuvā dzīvojošā latviešu mazākumtautība. Saskaņā ar 2011. gada tautas skaitīšanas rezultātiem sevi par latviešiem atzinuši 2025 cilvēki, kas ir 0,07% no Lietuvas iedzīvotājiem un veido 9. lielāko etnisko grupu valstī. 46,2% no latviešiem par dzimto valodu atzina latviešu valodu, 27,8% — lietuviešu valodu, bet 14,6% — krievu valodu.

Lielākais latviešu īpatsvars ir Palangā — 0,97% un Naujoji Akmenē — 0,55%.

## Lietuvā dzīvojošo latviešu skaits dažādos gados

## Atsauces

## Literatūra
* Jēkabsons Ē. Latviešu nacionālā minoritāte Lietuvā 1918.—1940. gadā Latvijas Vēstures Institūta Žurnāls. 2003. Nr. 4 94.—119. lpp.
Izdzīvošanas spēle

**Izdzīvošanas spēle** () ir ''action'' videospēļu apakšžanrs, kuru darbība parasti izvēršas naidīgā, saspringtā vidē atvērtā pasaulē. Spēlētāji parasti sāk ar minimālām iekārtām un jāizdzīvo pēc iespējas ilgāk, radot instrumentus, ieročus, patvērumu un savācot resursus. Daudzas izdzīvošanas spēles balstās uz nejauši vai procedūrā ģenerētām pastāvīgām vidēm; pēdējā laikā izdzīvošanas spēles bieži var spēlēt tiešsaistē, kas ļauj spēlētājiem mijiedarboties vienā pasaulē. Izdzīvošanas spēles parasti ir bez noteiktiem mērķiem un bieži ir cieši saistītas ar izdzīvošanas šausmu filmu žanru, kur spēlētājam jāizdzīvo pārdabiskos apstākļos, piemēram, zombiju apokalipse.
Action

**''Action'' spēle** ir videospēļu žanrs, kurā svarīga spēlētāja roku kustība, acu koordinācija un reakcijas laiks. Tam ir liels skaits apakšžanru, piemēram, kaujas spēles, šaujamspēles un platformas spēles. Daudzspēlētāju tiešsaistes kaujas arēna un dažas reāllaika stratēģijas spēles arī var uzskatīt par *action* spēlēm.

## Ārējās saites
Daudzspēlētāju tiešsaistes kaujas arēna

**Daudzspēlētāju tiešsaistes kaujas arēna** () ir stratēģijas videospēļu apakšžanrs, kurā divas spēlētāju komandas sacenšas viena pret otru iepriekš noteiktā kaujas laukā. Katrs spēlētājs pārvalda vienu tēlu ar atšķirīgu spēju kopu, kas uzlabojas spēles gaitā un sniedz savu ieguldījumu komandas kopējā stratēģijā.
Gladiuss

thumb|Gladiusa rekonstrukcija
**Gladiuss** (no  — 'zobens') ir Senajā Romā izgatavots un izmantots īsā zobena veids. Kopā ar pilumu un vairogu (*scutum*) tas veidoja daļu no romiešu karaspēka pamatbruņojuma vēlajā republikas un agrīnajā impērijas periodā.

## Izcelsme
Romiešu autoru atstātie darbi norāda, ka gladiuss visticamāk tika aizgūts no ķeltu ciltīm, kas senajos laikos apdzīvoja Pireneju pussalu mūsdienu Spānijas teritorijā. Kartāgas karaspēkā labprāt algoja ķeltu karotājus, kas līdzās citām bruņotām vienībām 3. gadsimtā p.m.ē. piedalījās pirmajos divos pūniešu karos pret Romu. Ne velti rakstiskajos vēstures avotos tas tiek dēvēts par "spāņu zobenu" (*gladius Hispaniensis*).

Arheoloģiskie izrakumi liecina, ka ķeltu ciltis Spānijas teritorijā izmantoja īsus zobenus, taču tie arī parāda, ka no bronzas darināti īsie zobeni bija pazīstami jau Halštates kultūrā 1. tūkstošgadē p.m.ē., no kuras vēlāk, iespējams, atdalījās ķelti un kas no aptuveni 1200. līdz 450. gadam p.m.ē. apdzīvoja Viduseiropu.

## Pielietojums
Senās Romas karaspēks gladiusu sāka izmantot pēc pūniešu kariem, kad, sākot ar 2. gadsimtu p.m.ē., tas pakāpeniski kļuva par galveno zobenu leģionāru bruņojumā. Tomēr ne visi karavīri bija aprīkoti ar gladiusu — jātnieku vienības deva priekšroku garāka veida zobenam (*spatha*), kas mūsu ēras 3. gadsimtā pamazām aizstāja gladiusu arī kājnieku rindās.

Vizuālās liecības no romiešu atstātajām mozaīkām, sienu zīmējumiem un kapakmeņu skulptūrām norāda, ka gladiuss tika turēts zobenam paredzētā makstī, kas leģionāriem atradās labajā pusē, bet centurioniem un citiem komandieriem — kreisajā pusē.

Kaujas laukā gladiuss tika izmantots gan duršanai, gan ciršanai, taču, tā kā romiešu karavīri tika mācīti cīnīties ciešā formācijā aiz saviem vairogiem, tas galvenokārt tika pielietots duršanas nolūkos, jo, karojot ciešā līnijā, leģionāriem nebija daudz brīvas vietas, kur veikt plašus ciršanas manevrus. Atsevišķi vēsturnieki norāda, ka, iespējams, līdz 20. gadsimta otrajai pusei, kad tika izgudrota Kalašņikova triecienšautene ''AK-47'', visvairāk cilvēku bija miruši tieši no gladiusa atstātajiem dūrieniem un cirtieniem.

## Attēlu galerija

Attēls:PalmyreneDeities.jpg|Palmīras dievību un gladiusam līdzīgu zobenu attēlojums uz akmens plāksnes no mūsu ēras 1. gadsimta (Luvras muzeja ekspozīcija).
Attēls:The Gladius Sword.jpg|Mūsdienu rekonstrukcija, kurā redzams romiešu leģionārs un gladiuss.
Attēls:Gladius Schwert des Tiberius Carnuntum.jpg|Gladiusa asmens attēlojums no mūsu ēras 1. gadsimta (Britu muzeja ekspozīcija).


## Skatīt arī

* Pilums
* Senās Romas armija

## Atsauces

## Ārējās saites

* Pasaules vēstures enciklopēdijas ieraksts 
* Smitsona institūta videomateriāls
Daudzspēlētāju videospēle

**Daudzspēlētāju videospēle** ir videospēle, kurā vairāk cilvēki var spēlēt vienā un tajā pašā spēles vidē vienlaicīgi, lokāli un vienā un tajā pašā datorsistēmā (piemēram, *New Super Mario Bros. Wii*), lokāli un dažādās datorsistēmās caur lokālo tīklu vai caur globālo tīklu, visbiežāk internetu (piemēram, ''World of Warcraft''). **Daudzspēlētāju spēlēs** parasti prasa no vienas spēles sistēmas vai tīkla tehnoloģiju izmantošanu, lai spēlētu kopā lielākā attālumā; spēlētāji var sacensties ar vienu vai vairākiem cilvēkiem, sadarboties ar cilvēku partneri, lai sasniegtu kopīgu mērķi vai kontrolēt citu spēlētāju darbību. Tā kā daudzspēlētāju spēles ļauj spēlētājiem mijiedarboties ar citiem cilvēkiem, viņi nodrošina sociālās komunikācijas elementu, kas nav vienspēlētāja spēlēs.
Edgars Nemme

**Edgars Nemme** (dzimis  Limbažos) ir latviešu bobslejists, stūmējs.

## Karjera
Pirms bobslejista karjeras spēlējis volejbolu. Ar bobsleju sāka nodarboties 2018. gadā. Eiropas kausa sacensībās debitēja  Altenbergas trasē ar 16. vietu divnieku sacensībās kā stūmējs Helvija Babra pilotētajā ekipāžā.

Pasaules kausa sacensībās debitēja  Vinterbergas trasē Ralfa Bērziņa pilotētajā četrinieku ekipāžā, ieņemot 19. vietu. Pasaules čempionātā pirmo reizi piedalījās 2020. gadā Altenbergā, startējot Oskara Melbārža pilotētajā četriniekā, un ieņēma 13. vietu. Divnieku sacensībās Pasaules kausa līmenī pirmo reizi piedalījās  Siguldas trasē, kopā ar pilotu R. Bērziņu ieņemot 5. vietu. 2021. gada Pasaules čempionātā ieņēma 8. vietu četrinieku sacensībās ar pilotu O. Melbārdi. Karjeras turpinājumā startējis arī kopā ar pilotiem Dāvi Kaufmani un Emīlu Cipuli.

 Sanktmoricas trasē Oskara Ķibermaņa pilotētajā četrinieku ekipāžā kļuva par Eiropas čempionu, vienlaicīgi uzvarot arī Pasaules kausa posmā.

## Atsauces

## Ārējās saites
Purva krustaine

**Purva krustaine** (*Senecio congestus*) ir augu suga kurvjziežu dzimtas krustaiņu ģintī. Savvaļā tā ir nevienmērīgi sastopama Eirāzijā, tostarp reti Latvijā. Sastopama arī Ziemeļamerikā.

Purva krustaine ir mainīga izskata augs — var būt gan īss, blīvs, gan ļoti slaids un skrajš, tādēļ suga ir aprakstīta vairākkārt, un tai ir vairāki sinonīmi.

## Morfoloģija
Purva krustaine ir divgadīgs, 20-100 cm augsts lakstaugs ar stāvu, dobu, šķautņainu, diezgan trauslu un bieži vien lipīgu stublāju, kurš ir blīvi klāts ar vienkāršiem matiņiem un dziedzermatiņiem.

Stublājs augšdaļā zaro un līdz pat ziedkopai ir klāts ar sēdošām vai pusskaujošām, veselām, lancetiskām lapām, kas ir 5-15 cm garas un 0.6-2.5 cm platas. Lapas mala ir gluda vai attāli zobaina, un tās gals ir smails. Lapas, tāpat kā kāts, ir klātas ar vienkāršiem matiņiem un dziedzermatiņiem.

Ziedu kurvīši ir 2—3 cm plati, tie izvietoti garos, blīvi apmatotos kātos pa vienam stublāja galā ķekarveidīgā ziedkopā. Ārējā vīkala nav. Ir 21 vīkala lapa, tās novietotas vienā rindā. Mēlziedi ir gaiši dzelteni, aptuveni 1 cm gari, gaišāki nekā zieda centrā esošie stobrziedi. Auglis — kails, dzeltenīgs un ribains sēklenis. Ziedēšanas sezona ir no jūnija līdz augustam.

## Izplatība
Purva krustaine ir izplatīta apvidos, kur ziemās ir sals. Tā aug nosusinātu dīķu ieplakās, grāvjos, kūdras raktuvēs, purvainās vietās ūdenstilpju krastos.
Attēls:Range map-Senecio congestus-Europe.svg|Izplatība Eiropā
Attēls:Range map-Senecio congestus-Russia.svg|Izplatība Krievijā
Attēls:Range map-Senecio congestus-North America.svg|Izplatība Ziemeļamerikā


## Atsauces
Kriss Kūpers

**Kristofers Voltons Kūpers** (; dzimis ) ir amerikāņu aktieris.

Kūpers ir piedalījies vairākās veiksmīgās Holivudas filmās otrā plāna lomās, kā "Amerikāņu skaistums" (1999), "Oktobra debesis" (1999), "Borna personības noslēpums" (2002), "Autoceļš Nr. 60" (2002), "Biskvīts" (*Seabiscuit*, 2003), "Podpauris" (2005), "Kapote" (2005), "Sīriāna" (*Syriana*, 2005), "Karaliste" (*The Kingdom*, 2007), *[[Breach]]* (2007), *[[Where the Wild Things Are]]* (2009), "Pilsēta" (2010), "Mapeti" (2011), "Klusēšanas likums" (2012), "Apbrīnojamais Zirnekļcilvēks 2" (2014), "Vāģi 3" (2017), *[[A Beautiful Day in the Neighborhood]]* (2019) un "Mazās sievietes" (2019).

Par lomu filmā "Adaptācija" Kūpers saņēma Amerikas Kinoakadēmijas balvu kategorijā labākais aktieris otrā plāna lomā, kā arī Zelta globusa balvu tajā pašā kategorijā.

Piedalījies televīzijas seriālos *[[Lonesome Dove]]* (1989) un *[[11.22.63]]* (2016).

## Filmogrāfija

## Ārējās saites
Ueļena

**Ueļena** (,  — ‘melnā zeme’, ,  — ‘applūdusī vieta’) ir ciems Krievijas ziemeļaustrumos, Čukotkas autonomā apvidus Čukotkas rajonā. Izvietojies Čukču pussalas ziemeļaustrumos uz smilšu strēles Čukču jūras krastā pie Ueļenas lagūnas. Lielākā daļa ciema iedzīvotāju ir čukči un eskimosi. Āzijas un Krievijas vistālāk austrumos izvietotā apdzīvotā vieta.

## Vēsture
Sena apdzīvota vieta, sākotnēji apdzīvojuši eskimosi, bet 17.—18. gadsimtu mijā tos izspieduši čukči. Eiropiešu kartēs pirmoreiz apzīmēta 1792. gadā. 1912. gadā no Provideņijas līča uz Ueļenu tika pārcelta Čukotkas apriņķa pārvalde. Līdz 1946. gadam Čukotkas rajona centrs. Pirmā skola ciemā atvērta 1916. gadā. 1958. gadā uz Ueļenu pārcēla daļu eskimosu no likvidētā Naukanas ciema pie Dežņova raga.

## Infrastruktūra
Ciemā darbojas skola, bērnudārzs, slimnīca, bibliotēka, kultūras centrs, pasts, novadpētniecības muzejs. Kopš 1928. gada ciema rietumu nomalē darbojas Ueļenas polārā meteostacija.

## Atsauces

## Ārējās saites

* basov_chukotka Уэлен-кокетка
Alfrēds Pūpols

**Alfrēds Pūpols** (1911—1995) bija latviešu arhitekts.

Pēc Alfrēda Pūpola projektiem uzcēla Rīgas 13. vidusskolas (1950), Rīgas 6. vidusskolas (1951) un Rīgas 49. vidusskolas (1954) ēkas ar sociālistiskā reālisma formālajām iezīmēm, tomēr saglabājot arī pirmskara funkcionālisma arhitektūrai raksturīgos vizuālos risinājumus. 1961. gadā pēc arhitekta A. Pūpola projekta atjaunoja un restaurēja Academia Petrina ēku, kurā izveidoja Jelgavas vēstures un mākslas muzeju un pilsētas bibliotēku.


Rīgas 13. vidusskola.jpg|Rīgas 13. vidusskola
Rīgas 6. vidusskola.JPG|Rīgas 6. vidusskola


## Atsauces
Gints Bērziņš (kamaniņu braucējs)

**Gints Bērziņš** (dzimis  Siguldā) ir latviešu kamaniņu braucējs.

## Karjera
Ar kamaniņu sportu sāka nodarboties 2014. gadā. 2018.—2019. gada sezonā izcīnīja uzvaru Pasaules kausa jauniešiem kopvērtējumā. Šo panākumu atkārtoja arī 2019.—2020. gada sezonā. 2020. gada ziemas jaunatnes olimpiskajās spēlēs izcīnīja zelta medaļu vieninieku sacensībās, bet komandu stafetē ieguva bronzu. 2020. gada Pasaules čempionātā junioriem ieguva divas sudraba godalgas, izcīnot 2. vietu gan vieninieku sacensībās, gan stafetē.

2020.—2021. gada sezonā sāka startēt pieaugušo sacensībās. Pasaules kausa pamatsacensībās debitēja  ar 24. vietu Altenbergas trasē. 2021. gada Eiropas čempionātā Siguldas trasē ieņēma 12. vietu, bet U-23 ieskaitē sudraba godalgu. 2021. gada Pasaules čempionātā Kēnigszē sprinta sacensībās ieņēma 10. vietu, bet vīriešu pamatsacensībās sasniedza 17. rezultātu, vienlaikus notiekošajā U-23 čempionātā tika izcīnīta bronzas medaļa. 2020.—2021. gada Pasaules kausa kopvērtējumā ierindojās 17. vietā.

2021.—2022. gada sezonā labāko rezultātu sasniedza sprinta sacensībās Insbrukā (Īglsas trasē), ieņemot 5. vietu. PK posmā Siguldā sprintā tika iegūta 6. vieta. Sezonas kopvērtējumā, skaitot gan pamatsacensības, gan sprinta kausu, tika izcīnīta 10. vieta. 2022. gada Eiropas čempionātā Sanktmoricā ieņēma 12. vietu, bet U-23 Eiropas čempionāta ieskaitē ieguva bronzu. Tika iekļauts Latvijas izlases sastāvā dalībai 2022. gada ziemas olimpiskajās spēlēs Pekinā, kur izcīnīja 7. vietu.

## Atsauces

## Ārējās saites

* ''kamanas.lv'' profils
Sicario: Narkokarš

**"Sicario: Narkokarš"** () ir 2015. gada ASV asa sižeta trillera filma, kuras režisors ir Denī Vilnēvs. Filmā galvenās lomas atveido Emilija Blanta, Benisio del Toro un Džošs Brolins.

Filma ir par FIB aģenti, kuru piesaista valdības grupai, lai gāztu spēcīgā un brutālā Meksikas narkotiku karteļa līderi.

"Sicario: Narkokarš" saņēma plašu kritiķu atzinību, īpaši izceļot scenāriju, režiju, mūziku, kinematogrāfiju, kā arī Blantas un del Toro aktierspēli. Filma tika nominēta trim Amerikas Kinoakadēmijas balvām kategorijās labākais operatora darbs, labākā oriģinālmūzika un labākā skaņas montāža. Filma saņēma arī trīs BAFTA kino balvas nominācijas. Filmas pirmizrāde notika 2015. gada Kannu kinofestivālā, kur tā sacentās par Zelta palmas zaru. Filmas turpinājums, "Sicario 2: Karteļu karš" izdots 2018. gadā.

## Atsauces

## Ārējās saites
Nakuru

**Nakuru** () ir pilsēta Kenijas rietumdaļā, Lielā Rifta ielejas zonā, Nakuru ezera ziemeļu krastā. Pilsēta atrodas 1850 metrus virs jūras līmeņa. Pēc iedzīvotāju skaita tā ir ceturtā lielākā valstī un ir Nakuru apgabala administratīvais centrs.

Pilsētu 1904. gadā dibinājuši baltie ieceļotāji un līdz neatkarības iegūšanai 1961. gadā tā atradās t.s. Balto augstienes (*White Highlands*) rajonā, kas bija paredzēts batajiem ieceļotājiem. Pilsēta ir svarīgs pieturas punkts 20. gadsimta sākumā celtās Ugandas dzelzceļa līnijā no Mombasas uz Kisumu.

Pilsētas apkaimē atrodas Nakuru ezera nacionālais parks un Menegai vulkāna krāteris. No pilsētas relatīvi viegli nokļūt arī uz Baringo un Bogorijas ezeriem.

## Ārējās saites
Gints Bērziņš

**Gints Bērziņš** var būt:

* Gints Bērziņš (1966—2018) — pianists;
* Gints Bērziņš (1968) — kinooperators un fotogrāfs;
* Gints Bērziņš (2002) — kamaniņu braucējs.

## Skatīt arī
* Bērziņš
Ruiru

**Ruiru** () ir pilsēta ar apmēram 500 000 iedzīvotājiem Kenijas centrālajā daļā, Kiambu apgabalā, apmēram 20 kilometrus uz ziemeļaustrumiem no Kenijas galvaspilsētas Nairobi. Ruiru atrodas netālu no automaģistrāles uz Sikas pilsētu un Nairobi apvedceļa krustojuma. Attīstījusies kā pavadoņpilsēta kopš 20. gadsimta septiņdesmitajiem gadiem. Šeit atrodas vairākas universitātes un rūpniecības uzņēmumi.

## Ārējās saites
Par sauju dolāru

**"Par sauju dolāru"** (, ) ir 1964. gada spageti vesterns, kura režisors ir Serdžo Leone. Filmā galvenās lomas atveido Klints Īstvuds, Džans Marija Volonte un Marianna Koha.

"Par sauju dolāru" pirmizrāde notika 1964. gadā Itālijā un tā aizsāka spageti vesterna žanra popularitāti. "Par sauju dolāru" ir pirmā Leones "dolāru" triloģijas filma, kurai sekoja "Par dažiem liekiem dolāriem" (*Per qualc he dollaro in più*; 1965) un "Labais, ļaunais un neglītais" (1966). Visās šajās filmās galveno lomu atveidoja Īstvuds. Šī bija arī pirmā filma, kurā Īstvuds attēloja galveno lomu. "Par sauju dolāru" tiek uzskatīta par neoficiālu Akiras Kurosavas filmas *[[Yojimbo]]* (1961) rimeiku.

Vairāki aktieri un uzņemšanas komandas darbinieki no Eiropas izmantoja pseidonīmus, piemēram, Leone filmu uzņēma ar pseidonīmu Bobs Robertsons, Džans Marija Volonte izmantoja pseidonīmu Džons Velss, savukārt filmas mūzikas autors Ennio Morrikone izmantoja pseidonīmu Dens Savio.

## Ārējās saites
Anna Košmala

**Anna Košmala** (; dzimusi 1994. gada 22. oktobrī Kijivā, Ukrainā) ir ukraiņu kinoaktrise. Pazīstama ar Žeņas Kovaļevas lomai televīzijas seriāla "Radu būšana" (*Сваты*) piektajā, sestajā un septītajā sezonā, par ko viņa divas reizes tika nominēta Ukrainas televīzijas balvai *Teletriumf*. Spēlējusi arī galveno lomu populāros ukraiņu seriālos "Saška" (*Сашка*), "Labs puisis" (*Хороший парень*), "Ciems uz miljonu" (*Село на миллион*).

## Biogrāfija
Dzimusi kara virsnieka un skolotājas ģimenē. Kopš bērnības nodarbojās ar horeogrāfiju un vokālu, apmeklēja mūzikas skolu. 2010. gadā iestājās Kijivas estrādes un cirka reālskolā, pēc tam iestājās Teātra mākslas akadēmijā.

2011. gadā ieguva Žeņas Kovaļovas lomu seriālā "Radu būšana", par ko divas reizes tika nominēta *Teletriumf* balvai. Pēc darba seriālā "Radu būšana" dabūja galveno lomu seriālā "Saška". Vēlāk filmējusies seriālos *Не зарекайся*, "Kad nāks rītausma" (*Когда наступит рассвет*), "Tautas kalps".

## Ģimene
Precējusies 2017. gadā. 2018. gadā pārim piedzima dēls Mihailo.

## Atsauces

## Ārējās saites
Nogurums

alt=Nogurums|thumb|Noguris cilvēks
**Nogurums** ir cilvēka fizioloģisks un psiholoģisks stāvoklis, kas signalizē par pārmērīgi saspringtām vai ilgstošām aktivitātēm. Termini nogurums un miegainība bieži tiek lietoti vienkopus vai pat aizstāj viens otru. Jebkurš darbs, ja to strādā bez pārtraukumiem, agrāk vai vēlāk kļūst grūti veicams — iestājas nogurums. Sākumā noguruma sajūtu var pārvarēt un turpināt darbu ar iepriekšējo intensitāti, ko sauc par kompensētā noguruma fāzi.

## Cēloņi
* Miega trūkums
* Iekšējais ķermeņa pulkstenis
* Medikamentu blakusefekti
* Laiks uzdevuma veikšanai
* Monotons darbs
* Fiziskās nodarbības
* Individuālās īpatnības
* Slimības, veselības stāvoklis
* Gari vienmuļi ceļa posmi, nemainīgas apkārtējās ainas
* Vecums
* Alkohola lietošana
* Fiziskā kondīcija

## Simptomi
* Ilgāka plakstiņu aizvēršana
* Samazinās reakcijas ātrums
* Stīvums
* Miega sajūta

## Noguruma pēdējā stadija
Kad ir sasniegta pēdējā noguruma stadija, cilvēkam var iestāties mikromiegs — ļoti īss miegs, kas vidēji ilgst 4 līdz 5 sekundes. Tā laikā ķermeņa muskuļi atslābst. Mikromiega dēļ tiek veidotas uz ceļiem un šosejām speciālas nelīdzenas joslu līnijas, kuras palīdz pārtraukt autovadītāju mikromiegu.

## Atsauces
Eldoreta

**Eldoreta** (, ) ir pilsēta Kenijas rietumos, Lielā Rifta ielejas zonā. Pilsēta atrodas 2117 metrus virs jūras līmeņa, Uasingišu apgabala administratīvais centrs un tā ir viens no kalendžinu tautas kultūras centriem. Par godu pilsētas un apkaimes sportistiem Eldoretas centrā uzcelts Čempionu piemineklis.

Pilsētu 1905. gadā nodibināja afrikāneru ieceļotāji. 1924. gadā pilsētu sasniedza dzelzceļa līnija uz Ugandu. 20. gadsimta piecdesmitajos gados pilsētu sadalīja divās daļās — afrikāneru un angļu daļā. Sākot no Mau Mau sacelšanās laikiem afrikāneri pilsētu sāka pamest un mūsdienās to vairs faktiski nav. Pilsēta cieta postījumus 2007.-2008. gada nemieru laikā.

Pilsētas apkaimē dzimis Kenijas otrais prezidents Deniels arap Moi.

## Ārējās saites
Kikuju

**Kikuju** () ir pilsēta Kenijas dienvidu daļā, Kiambu apgabalā, apmēram 20 kilometrus uz ziemeļrietumiem no Kenijas galvaspilsētas Nairobi. Pilsētas nosaukums atvasināts no kikuju tautas, kas apdzīvo apgabalu. 20. gadsimta sākumā to dibinājuši eiropiešu misionāri.

## Ārējās saites
Lipīgā krustaine

**Lipīgā krustaine** (*Senecio viscosus*) ir augu suga kurvjziežu dzimtas krustaiņu ģintī. Savvaļā tā ir nevienmērīgi sastopama Eirāzijā, tostarp visā Latvijas teritorijā, sausās nezālienēs, mežu izcirtumos un gar dzelzceļiem.

## Morfoloģija
Lipīgā krustaine ir viengadīgs, 15-50 cm augsts lakstaugs, kurš ir lipīgs un blīvi klāts ar dziedzermatiņiem.

Stublājs ir stāvs, augšdaļā zaro. Lapas plūksnaini šķeltas vai dalītas un iegarenas. Plūksnas mala zobaina.

Ziedi ir dzelteni, šauri kurvīši. Tie ir izvietoti skrajā skarveida ziedkopā stublāja un zaru galā. Auglis — brūns, rievains sēklenis.

Ziedēšanas sezona ir no jūnija līdz septembrim.

## Galerija

Attēls:Senecio viscosus (14580140692).jpg|Ziedi
Attēls:Senecio viscosus L. (7658079976).jpg|Sēklenis


## Atsauces

## Ārējās saites
Rafaels Blūms

**Rafaels Blūms** (1914—1998) bija Latvijas ebreju žurnālists. Laikraksta "Padomju Jaunatne" redaktors (1944—1952), žurnāla "Zvaigzne" redaktors (1956—1959).

## Dzīvesgājums
Dzimis 1914. gada 10. novembrī Berlīnē. Pēc 1933. gada viņš kopā ar vecākiem pārcēlās uz dzīvi Daugavpilī, kur viņa tēvs Dāvids Blūms bija ebreju skolas direktors.
Otrā pasaules kara laikā pēc Latvijas okupācijas 1940. gadā Blūms bija laikraksta "Jaunais Komunārs" līdzstrādnieks un avīzes "Sarkanais Sports" atbildīgais redaktors.
Vācu okupācijas laikā devās bēgļu gaitās uz Krieviju, 1943. gada jūnijā nelegāli iesūtīts Latvijā, bija 2. Sarkano partizānu brigādes komisārs Lubānas ezera apkārtnē.

Pēc Rīgas ieņemšanas 1944. gada beigās Rafaēls Blūms kļuva par laikraksta "Padomju Jaunatne" redaktoru (1944—1952), tad par žurnāla "Zvaigzne" redaktoru (1956—1959), bet nacionālkomunistu vajašanu laikā 1959. gada septembrī viņu atlaida no amata. Pēc tam strādāja par žurnāla "Dadzis" literāro līdzstrādnieku, tulkoja zinātniskās fantastikas grāmatas.
Pārcēlās uz dzīvi Maskavā, miris 1998. gada 22. maijā.

Sieva profesore Marija Blūma, meitas Taņa un Rita.

## Atsauces
Ueļena (polārstacija)

**Jūras hidrometeoroloģiskā stacija «Ueļena»** () ir Krievijas polārā hidrometeoroloģiskā stacija Arktikā. Izvietota Čukču jūras dienvidrietumu krastā Ueļenas ciema rietumu nomalē. Stacija administratīvi ietilpst Čukotkas autonomā apvidus Čukotkas rajonā.

## Vēsture
1933. gadā uz Ueļenu tika pārcelta novērojumu programma no 2. Starptautiskā polārā gada programmas ietvaros izveidotās Misdežņovas polārstacijas. Pēc citiem datiem stacijā novērojumi sākti 1928. gada 1. janvārī un tā darbojusies bez pārtraukumiem. Tiek veikti meteoroloģiskie, jūras hidroloģiskie, aktinometriskie un kopš 2017. gada arī ģeofiziskie novērojumi pēc 2. kategorijas programmas.

## Atsauces
Sika (pilsēta)

**Sika** () ir rūpniecības pilsēta Kenijas dienvidu daļā, Kiambu apgabalā, apmēram 42 kilometrus uz ziemeļaustrumiem no Kenijas galvaspilsētas Nairobi, ar ko savienota pa automaģistrāli. Sikas apkārtne ir viens no ananasu audzēšanas rajoniem. Pilsētā atrodas Nissan autorūpnīca.

## Ārējās saites
Meru (pilsēta)

**Meru** () ir pilsēta Kenijas centrālajā daļā, Kenijas kalna ziemeļaustrumu nogāzē. Vairums pilsētas iedzīvotāju ir bantu tautas meri pārstāvji. Apmetni dibinājuši britu koloniztori 1911. gadā. Pilsētas apkaimē Kenijas kalna un Meru nacionālais parks, kā arī Bufalospringsas un Samburu rezervāti.

## Ārējās saites
Emulsija

**Emulsija** ir šķidrā vielā izkliedētas citu šķidru vielu daļiņas. Emulsijas rodas no rupjām dispersām sistēmām, kurās daļiņu izmērs ir lielāks par 100 nm. Lai emulsija būtu stabila un neslāņotos divos atsevišķos šķidrumos, ir nepieciešams pievienot emulgatoru.

Emulsijas ir līdzīgas suspensijām un aerosoliem, bet suspensija ir šķidruma izkliedēšanās cietu vielu daļiņās un aerosols ir gāzveida vielu izkliedēšanās šķidru vai cietu vielu daļiņās.

## Atsauces

## Ārējās saites
Antons Švatelis

**Antons Švatelis** (, dzimis , miris ) bija lietuviešu izcelsmes mācītājs, kas ievērojamu dzīves daļu darbojies Latvijā. 

Dzimis Kauņas guberņā, pie robežas ar Kurzemes guberņu. Mācījies Kauņas Garīgajā seminārā. 1878. gadā ordinēts par mācītāju. Kalpojis Līvbērzes draudzē, bet no 1888. līdz 1890. gadam bija Alsungas draudzes mācītājs, kur izveidoja labu kori un pārtrauca mirušo apbedīšanu baznīcas kapsētā un iesvētījis jaunos Lapu kapus. Pēc tam bija mācītājs Dunavas draudzē, kur cita starpā vadīja jaunās baznīcas uzcelšanu, kas iesvētīta 1900. gadā. No 1901. gada līdz savai nāvei darbojās Utenā, kur arī noorganizēja kori, vietējo izglītības biedrības "Saule" nodaļu un vairākas skolas.

## Ārējās saites
Kangundo

**Kangundo** () ir pilsēta Kenijas dienvidu daļā, uz austrumiem no valsts galvaspilsētas Nairobi. Parasti to uzskata par vienu pilsētu ar Talu.

## Ārējās saites